## Odluka o određivanju demarkiranih područja u kojima se provode mjere iskorjenjivanja štetnog organizma crvene palmine pipe Rhynchophorus ferrugineus (Oliver)

### NN 128/2013 (23.10.2013.), Odluka o određivanju demarkiranih područja u kojima se provode mjere iskorjenjivanja štetnog organizma crvene palmine pipe Rhynchophorus ferrugineus (Oliver)

MINISTARSTVO POLJOPRIVREDE

2791

Na temelju članka 14. stavka 4. Zakona o biljnom zdravstvu (»Narodne novine«, br. 75/05 i 55/11) i članka 8. stavka 1. podtočke (a) Pravilnika o mjerama za sprječavanje unošenja i širenja crvene palmine pipe – Rhynchophorus ferrugineus (Olivier) (»Narodne novine«, br. 35/09 i 103/11), ministar poljoprivrede donosi

ODLUKU

O ODREĐIVANJU DEMARKIRANIH PODRUČJA U KOJIMA SE PROVODE MJERE ISKORJENJIVANJA ŠTETNOG ORGANIZMA CRVENE PALMINE PIPE RHYNCHOPHORUS FERRUGINEUS (OLIVIER)

I.

Određuju se demarkirana područja u kojima je obvezno provođenje mjera navedenih u Prilogu II. točki 2. Pravilnika o mjerama za sprječavanje unošenja i širenja crvene palmine pipe – Rhynchophorus ferrugineus (Olivier) (u daljnjem tekstu: Pravilnik).

II.

Demarkirana područja iz točke I. ove Odluke sastoje se od zaraženog područja u kojem je pronađena crvena palmina pipa, širine najmanje 1 km i sigurnosnog područja koje se nalazi oko zaraženog područja, širokog najmanje 10 km.

III.

Popis naselja i katastarskih općina koje čine zaraženo područje, te popis katastarskih općina koje čine sigurnosno područje u demarkiranim područjima iz točke I. ove Odluke nalazi se u Prilogu 1. koji je tiskan uz ovu Odluku i njezin je sastavni dio.

IV.

Karte demarkiranih područja iz točke I. ove Odluke, nalaze se u Prilogu 2. koji je tiskan uz ovu Odluku i njezin je sastavni dio.

V.

Fitosanitarni inspektor naređuje provođenje mjera u demarkiranom području iz točke I. ove Odluke sukladno Prilogu II. točki 2. Pravilnika, a detaljan opis službenih mjera, način njihova provođenja, vremenski rokovi za provođenje te provoditelji, navedeni su u Akcijskom planu za eradikaciju i sprječavanje širenja crvene palmine pipe Rhynchophorus ferrugineus (Olivier) na palmama koji je donio ministar poljoprivrede sukladno Prilogu II. točki 3. Pravilnika.

VI.

Ako granica demarkiranog područja iz točke I. ove Odluke ne obuhvaća cijelu katastarsku općinu, mjere iz točke V. ove Odluke provode se u cijeloj katastarskoj općini, ako su u njoj prisutne biljke domaćini crvene palmine pipe.

VII.

Ako se provođenjem posebnog nadzora sukladno članku 6. stavku 1. Pravilnika tijekom tri uzastopne godine ne pronađe crvena palmina pipa, ukinut će se demarkirana područja iz točke I. ove Odluke i više se neće provoditi mjere iz točke V. ove Odluke.

VIII.

Ova Odluka stupa na snagu danom objave u »Narodnim novinama«.

Klasa: UP/I-320-20/13-01/113

Urbroj: 525-09/0822-13-3

Zagreb, 11. listopada 2013.

Ministar

Tihomir Jakovina, v. r.

**PRILOG 1.**

POPIS DEMARKIRANIH PODRUČJA ZA CRVENU PALMINU PIPU

|  |  |  |  |  |
| --- | --- | --- | --- | --- |
| Godina utvrđivanja demarkiranog područja | Županija | Demarkirano područje | | |
| Zaraženo područje | | Sigurnosno područje  (katastarske općine) |
| Naziv | Katastarske općine |
| 2013 | Istarska | Umag (Ures d.o.o., Finida bb) | Petrovija | Savudrija |
| Umag | Kaštel |
| Merišće |
| Momjan |
| Materada |
| Kršete |
| Buje |
| Triban |
| Krasica |
| Lovrečica |
| Brtonigla |
| Novigrad |
| Nova Vas |
| Donja Mirna |
| 2013 | Šiben- | Šibenik | Zlarin | Žirje |
|  | sko- | (Brodarica, | Srima | Tribunj |
|  | knin- | Dubrava, | Martinska | Tijesno |
|  | ska | Zlarin, Jadrija, | Donje Polje | Vodice |
|  |  | Solaris) | Dubrava | Čista |
|  |  |  | Prvić | Zaton-Raslina |
|  |  |  | Crnica | Skradin |
|  |  |  | Šibenik | Bratiškovci |
|  |  |  | Gorica | Rupe |
|  |  |  | Mandalina | Velika Glava |
|  |  |  | Jadrtovac | Dubravice |
|  |  |  | Krapanj | Brištane |
|  |  |  | Vrpolje | Drinovci |
|  |  |  | Danilo Kraljice | Ključ |
|  |  |  | Danilo Biranj | Kaočine |
|  |  |  | Konjevrate | Žitnić |
|  |  |  | Lozovac | Pakovo Selo |
|  |  |  | Bilice | Pokrovnik |
|  |  |  | Radonić |
|  |  |  | Mirlović Zagora |
|  |  |  | Ostrogašica |
|  |  |  | Planjane |
|  |  |  | Podumci |
|  |  |  | Unešić |
|  |  |  | Ljubostinje |
|  |  |  | Slivno |
|  |  |  | Sitno Donje |
|  |  |  | Boraja |
|  |  |  | Lepenica |
|  |  |  | Grebaštica |
|  |  |  | Primošten |
|  |  |  | Rogoznica |

**PRILOG 2.**

KARTE DEMARKIRANIH PODRUČJA ZA CRVENU PALMINU PIPU

**[Karta 1: Zaraženo i sigurnosno područje na lokalitetu nalaza Umag](dodatni/429087.pdf)**

[**Karta 2: Zaraženo i sigurnosno područje na lokalitetu nalaza Šibenik**](dodatni/429088.pdf)

128 23.10.2013 Odluka o određivanju demarkiranih područja u kojima se provode mjere iskorjenjivanja štetnog organizma crvene palmine pipe Rhynchophorus ferrugineus (Oliver)

128 23.10.2013 Odluka o određivanju demarkiranih područja u kojima se provode mjere iskorjenjivanja štetnog organizma crvene palmine pipe Rhynchophorus ferrugineus (Oliver)

Odluka, NN 128/2013-2791
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)